text: Firkløver holder møde i dag
  13 januar 2013 kl. 08.04
  De fire byrådsmedlemmer, der onsdag blev ekskluderet fra Venstre, mødes søndag for at finde ud af, om de vil tage imod tilbuddet om at få borgmesterposten i Fredericia.
  Også S og SF holder møde søndag for at aftale strategien i forbindelse med valget af ny borgmester.
  Som TV SYD fortalte lørdag, så er S og SF parat til at støtte, at byens kommende borgmester udpeges blandt de fire ekskluderede.
  Den tidligere gruppeformand for Venstre - Peder Hvejsel - som nu også er ekskluderet, kom lørdag nat hjem fra en forretningsrejse til USA - og dermed har firkløveret nu for første gang mulighed for at mødes ansigt til ansigt efter den dramatiske eksklusion i forbindelse med Thomas Bankes kortvarige comeback på bormgesterposten.
  